อยากทราบเกี่ยวกับโรคกามโรคครับ ว่ามันสามมารถรักษาให้หายได้หรือเปล่าครับ แล้วต้องได้รับเชื้อนานแค่ไหนถึงจะออกอาการครับ แล้วมีวิธีตรวจมั้ยครับอย่างเช่นตรวจเลือดอะไรแบบนี้ครับ คือผมอยากตรวจน่ะครับ ขอบ คุณล่วงหน้าครับ
สวัสดีค่ะ ในที่นี้คงต้องระบุว่าเป็นโรคใดที่กำลังสงสัยค่ะปกติกามโรคจะหมายถึงโรคในกลุ่มที่สามารถติดต่อผ่านทางการมีเพศสัมพันธ์หรือการสัมผัสกันได้ จะขอแบ่งตามวิธีการตรวจนะคะ1. โรคที่ตรวจพบทางเลือดได้ เช่น โรค hiv โรคซิฟิลิซ โรคไวรัสตับอักเสบบีและซี2.โรคที่ตรวจพบทางปัสสาวะเช่น โรคหนองในแท้ หนองในเทียม หรือโรคในกลุ่มคล้ายกับหนองในเทียมชนิดอื่นๆที่ทำให้เกิดอาการท่อปัสสาวะอักเสบได้เช่นกันโดยแต่ละโรคที่กล่าวมานั้นมีระยะฟักตัวของโรคต่างกัน และวิธีการรักษาก็ต่างกันค่ะ โดยโรคที่รักษาให้หายได้ด้วยยาฆ่าเชื้อคือโรคซิฟิลิซ โรคหนองในแท้ หนองในเทียม และโรคในกลุ่มหนองในเทียมชนิดอื่นๆ ส่วนโรค hiv ตับอักเสบบีและซีนั้นยังไม่มียาที่ใช้รักษาให้หายขาด ได้แต่เพียงควบคุมตัวโรคไม่ให้รุนแรงค่ะหากสงสัยว่าจะมีการติดเชื้อโรคติดต่อทางเพศสัมพันธ์ สามารถไปที่รพ.ใกล้บ้านเพื่อขอตรวจเลือดและปัสสาวะได้ สามารถป้องกันการติดต่อของโรคติดต่อทางเพศสัมพันธ์ได้โดยการใส่ถุงยางอนามัยค่ะ